
Pályaorientáció a középiskola küszöbén

Témám az általános iskolából kilépő diákok pályaválasztását jelenti. Nagyon széles szakirodalom állt rendelkezésemre, hisz aktualitása folyamatos és változó, alkalmazkodva a társadalmi igényekhez. Igyekeztem bemutatni saját iskolai kutatásomon keresztül, hogy ez a gyakorlatban, a hétköznapokban hogyan zajlik. Mi foglalkoztatja a gyerekeket; szüleiknek milyen problémákkal, megoldásokkal kell szembenézniük, milyen jövőképet lát a mai diákság. Az egyik legfőbb indok a téma aktualitása. Szerepe nélkülözhetetlen a pályaorientációs folyamatban, a munkában való helytállás biztosításában.
Az aktuális hazai pályaorientációs rendszer egy szeletét, az első meghatározó állomását, az általános iskolai pályaorientációt mutattam be. Empirikus kutatásom során a tanulók pályaorientációját befolyásoló személyi tényezőket vizsgáltam. Feltételeztem, hogy az adott korcsoport még nem tud elköteleződni egy szakma mellett, nincs azoknak az önismereti képességeknek a birtokában, amik ehhez szükségesek, és a kortárs csoport, a szülők befolyásolják ezt. Általános, hagyományos vizsgálati módszerrel dolgoztam. Önbeszámolón alapuló, önkitöltős kérdőíveket használtam kutatásomhoz vegyes kérdéstípusokkal. Célcsoportjaim a gyermekek és szüleik. Választ kerestem arra, hogy a diákok hogyan látják jövőjüket a munka világában, mik a céljaik,  hogy szüleik is miként vélekednek erről.
Nálunk jól bevált gyakorlata van az osztályfőnöki óráknak, az iskolapszichológus tevékenységének, a szülő- gyermek- pedagógus kommunikációnak. 
Egy 7. és két 8. osztály van. Minden tanulóval kitöltettem a kérdőíveket iskolai keretek között. A szülői irányítást kizártam. Egymással nem beszélgethettek, nem befolyásolhatták egymás véleményét.
Hipotéziseimre rácáfoltak az eredmények. Önismereti képességeik általában ekvivalens a pályaválasztásukkal. Támogató, de nem befolyásoló tényező sem a szülő, sem a vonatkoztatási csoport. A nebulók ugyan véleményüket kikérik a szülőknek, de konkrét döntéseiket önállóan is meg tudják hozni.
Vajon felnőtt korukban abban a szakmában helyezkednek-e el a tanulók, amit most a pályaorientáció időszakában választanak. Ezt egy pályakövetéses vizsgálattal lehetne felmérni.
Kutatásommal ráláthattunk a mai pályaválasztás menetére, nehézségeire; a gyermekek pályaorientációs problémáira, dilemmáira, a szülők bizonytalanságára, ösztönzésére ebben a témakörben. Igyekeztem iskolámon keresztül bemutatni a pályaválasztás, pályaorientáció első lépésének nagy kérdéskörét.



